**ZAPISNIK**

**s 12. sjednice Školskog odbora II GIMNAZIJE - SPLIT, održane dana 16. veljače 2023. godine u uredu ravnateljice s početkom u 18:30 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. Đ. V.-S., član
5. E. K., član

Ostali nazočni: ravnateljica i tajnica Škole.

Izočni članovi: L. A. i D. P. opravdali su svoj izostanak.

Predsjednica Školskog odbora, S. I., prof. započela je sjednicu u 18:30 sati, pozdravila prisutne te predlaže sljedeći

**D n e v n i r e d:**

**1. Verifikacija zapisnika s 11. sjednice Školskog odbora II gimnazije - Split**

**2. Izbor kandidata po natječaju (stručni/a suradnik/ica - pedagog/inja)**

**3. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 11. sjednice Školskog odbora II gimnazije -Split. Članovi Školskog odbora jednoglasno su usvojili Zapisnik s 11. sjednice Školskog odbora.

**Ad.2.)** Ravnateljica škole upoznala je prisutne kako je s danom 16. siječnja 2023.g. raspisan natječaj za radno mjesto 1. Stručni/a suradnik/ica - pedagog/inja**,** 1 izvršitelj/ica, na neodređeno puno radno vrijeme za ukupno 40 sati tjedno te da je u natječajnom roku pristiglo 21 prijava s potpunom dokumentacijom, te 3 prijave s nepotpunom dokumentacijom. Dana 14. i 15. veljače 2023.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dvanaest (12) kandidata od dvadeset jednog (21) uredno pozvanih. Uvidom u Zapisnik povjerenstva najveći broj bodova dobila je kandidatkinja A. M., mag. paed. et educ. ital. stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1.**

kojom daje prethodnu suglasnost za zasnivanje radnog odnosa s A. M., na radno mjesto stručna suradnica – pedagoginja na neodređeno puno radno vrijeme za ukupno 40 sati tjedno.

**Ad.3.)** Pod točkom razno Predsjednica Školskog odbora zamolila je očitovanje na usvajanje Financijskog izvještaja za razdoblje od 01.01.2022. do 31.12.2022. Navedeni izvještaj i detaljna pojašnjenja gđe A. Ć., računovotkinje II gimnazije - Split dani su članovima ŠO-a na uvid. Nakon uvida u Financijski izvještaj za razdoblje od 01.01.2022. do 31.12. 2022. ŠO donio je:

**O D L U K A br. 2.**

Jednoglasno je usvojen Financijski izvještaj za razdoblje od01.01.2022. do 31.12.2022.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19:30 sati.